18/03/2014 | Administración LocalMunicipal
Arteixo
Persoal
Convocatoria e bases específicas para a cobertura en propiedade de dúas prazas do posto de persoal laboral fixo de Traballador/a Social, polo procedemento de concurso-oposición

Dpto. de Persoal e RR. HH. É obxecto da presente a aprobación da Convocatoria unitaria e regulación das Bases especificas que, comprementarias á Convocatoria e Bases xerais de diversos procesos selectivos, aprobadas por Acordo de Xunta de Goberno de data 11 de decembro 2013, (publicadas no BOP de 30 dec.2013), rexirán no proceso selectivo para a cobertura en propiedade de dúas prazas do posto de persoal laboral fixo de TRABALLADORES/AS SOCIAIS, grupo profesional II do Convenio de persoal laboral do Concello de Arteixo (equiparado ao grupo A2, segundo clasificación do EBEP) correspondentes á OEP 2012 e anteriores do Concelllo de Arteixo. Ademais dos requisitos establecidos con carácter xeral na Convocatoria e Bases xerais aprobadas por Xunta de Goberno de 11 de decembro, os aspirantes deberán acreditar o seguinte requisito de titulación: - Título de Diplomado universitario en Traballo social ou equivalente (Grao universitario en Traballo social) De conformidade ao establecido polas Bases xerais, o prazo de presentación de instancias será de 20 días naturais, contados a partir do seguinte da publicación desta convocatoria específica no BOE. As tasas de dereitos de exame quedan establecidas en 30´20 euros, debendo adxuntarse á documentación requerida, a carta de pagamento destas tasas ou a acreditación de exención de pago das mesmas (certificado de minusvalía superior ao 33% ou certificado do Inem de desempregado de longa duración, isto é 12 meses coma demandante de emprego no periodo de 18 meses inmediatamente anterior á data de finalización do prazo de presentación de instancias) As formas e documentación necesaria para presentar a instancia están sinaladas nas Bases xerais antes referenciadas, de conformidade ao establecido polo art.38 e concordantes da Lei 30/92 de 26 de novembro. Rexirase polas normas establecidas nas Bases xerais. O Proceso selectivo consistirá nun CONCURSO- OPOSICIÓN, conformada polas seguintes Fases e exercicios: FASE DE CONCURSO: de carácter non eliminatorio, a puntuación máxima total posible nesta fase será de 40 puntos, correspondentes ao 40% da puntuación total do proceso. A fase de concurso realizarase de conformidade ao seguinte BAREMO DE MÉRITOS: 5.1. A: MERITOS ACADÉMICOS: máximo do presente apartado 15 puntos, non sendo resultado da suma independente das puntuacións máximas parciais dos diferentes epígrafes descritos a continuación. Asi mesmo, cada mérito unicamente poderá ser valorado nun dos seguintes epígrafes: - Por titulación superior ao nivel establecido como requisito de acceso: * Por Masters, Cursos de postgrao, Cursos de especialización universitaria e outros (superiores a 150 h) directamente relacionados co posto de traballo convocado: 7 puntos por cada un ate un máximo de 15 puntos - Por formación impartida por Administracións, sindicatos ou centros e entidades formativas homologadas, directamente relacionadas coas funcións do posto de traballo convocado: * por cada 20 horas acumuladas, 0´5 puntos ate un máximo de 10 puntos -Por formación impartida por Administracións, sindicatos ou centros e entidades formativas homologadas, directamente relacionadas coa Administración pública: * por cada 20 horas acumuladas, 0´5 puntos ate un máximo de 5 puntos - Por titulo de coñecemento de lingua galega de nivel superior ao CELGA IV: * Curso linguaxe administrativa nivel medio: 1 punto * Curso linguaxe administrativa, nivel superior: 1´5 puntos (Unicamente valorarase o curso de maior nivel e puntuación) - Por experiencia profesional na Administración pública e/ou en entidades sen ánimo de lucro, asociacións, etc. en postos de igual categoría ao posto convocado, Traballador/a social: 1 punto por cada 6 meses acumulados ate un máximo de 20 puntos -Por experiencia profesional noutros postos técnicos (A1- A2) relacionados co eido dos servizos sociais tanto na Admón pública como privada: 0´25 puntos por cada 6 meses acumulados ate un máximo de 5 puntos.5.2 FASE DE OPOSICIÓN: 60 puntos máximo, correspondentes ao 60% do total do proceso selectivo. Á puntuación obtida por cada aspirante coa suma das puntuacións dos distintos exercicios desta Fase, se lle sumará a puntuación obtida na fase de concurso, sendo proposto para contratación o/a aspirante/s que acade a maior puntuación total en todo o proceso. A fase de oposición consistirá na realización dos seguintes EXERCICIOS, todos eles de carácter obrigatorio e eliminatorio: Consistirá na realización dun exercicio teórico consistente na exposición escrita de dous temas elexidos polos aspirantes dun total de 4 elexidos aleatoriamente por sistema de sorteo- dous do temario xeral e dous do específico), relacionados co temario anexo da convocatoria (Anexo xeral e específico. Dos dous temas desenvoltos polos aspirantes, un obrigatoriamente corresponderá ao temario xeral e o outro ao temario específico. A duración máxima para a realización deste exercicio será de 60 minutos, poidendo o Tribunal determinar tempos inferiores si así o estima convinte. Toda vez rematado o tempo de exame, o Tribunal poderá determinar a lectura do exercicio si así o estima convinte, quedando capacitado para realizar canta pregunta consideren en relación tanto á exposición escrita dos aspirantes como en relación ao temario anexo á convocatoria. A lectura do exercicio ningún caso poderá ser superior a 30 minutos para cada un dos aspirantes. No suposto de que algún aspirante non proceda á lectura, no suposto de que o tribunal determine a mesma, a cualificación do exercicio será directamente non apto, sen mais avaliación. O exercicio será cualificado de 0 a 20 puntos máximo, sendo necesario acadar unha puntuación de 10 puntos para o superar, dado o seu carácter eliminatorio. O segundo exercicio, igualmente de carácter obrigatorio e eliminatorio consistirá na realización dun/varios supostos prácticos determinados polo Tribunal con carácter inmediatamente previo á realización do exercicio e relacionado directamente co temario xeral e específico anexo á presente e coas funcións propias do posto convocado. O exercicio práctico terá unha duración non superior a 120 minutos (2 horas) quedando o tribunal capacitado para determinar tempos inferiores de realización do mesmo. Toda vez rematado o tempo de exame, o Tribunal poderá determinar a lectura do exercicio si así o estima convinte, quedando capacitado para realizar canta pregunta consideren en relación tanto á exposición escrita dos aspirantes como en relación ao temario anexo á convocatoria. A lectura do exercicio ningún caso poderá ser superior a 30 minutos para cada un dos aspirantes. A puntuación deste exercicio será de 0 a 40 puntos, sendo necesario acadar unha puntuación de 20 puntos para o superar, dado o seu carácter eliminatorio. O exame de coñecemento de lingua galega, de caracter obrigatorio e eliminatorio, consistirá na traducción escrita dun texto facilitado polo Tribunal do castelán ao galego, nun tempo máximo de 30 minutos. O exercicio será cualificado como Apto/Non apto. Quedaran excluidos da obriga de realización deste exercicio, os aspirantes que acrediten estar en posesión do título de lingua galega correspondente ao nivel CELGA IV. Os aspirantes serán convocados para realización de cada exercicio en chamamento único, procedéndose ao mesmo, salvo casos de forza maior debidamente acreditados e apreciados discrecionalmente polos membros do tribunal. O prazo mínimo entre un exercicio e o seguinte da fase de Oposición será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos. De conformidade ao establecido na Convocatoria e Bases xerais, a composición nominativa do Tribunal, como órgano seleccionador específico deste proceso selectivo, será publicado xunto coa listaxe definitiva de aspirantes admitidos e excluidos. Os membros do tribunal, titulares e suplentes, deberán presentar a súa abstención nos casos que establece o art.28 da lei 30/92 de 26 de novembro, poidendo ase mesmo os aspirantes solicitar a recusación destes, si concurresen as circunstancias determinadas polo artigo 29 da mesma lei. Ase mesmo, o Tribunal, poderá determinar a asistencia de cantos asesores considere oportunos, quenes actuarán con voz e sen voto e, ao igual que os restantes membros deste órgano seleccionador, actuarán en nome e representación propia. Rexirase polo establecido nas Bases xerais. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicábel para o non previsto na presente convocatoria o Real Decreto 364/95 de 10 de marzo; a Lei 7/1985, de 2 de abril; o Real Decreto Lexislativo 781/1986, de 18 de abril, RD 896/91 e demais normas concordantes de xeral aplicación mentras no se opoñan ao establecido polo novo marco legal estatal, Lei 7/2007 de 13 de abril, Lei 13/2007 de modificación da Lei 4/1988 da Función pública de Galicia e demais concordantes. O/a aspirante, dende a súa contratación, quedará obrigado a utilizar os medios que para o exercicio das súas funcións poña á súa disposición o Concello.1.- A Constitución Española de 1978. Dereitos e deberes fundamentais dos cidadáns 2.- A Coroa: As funcións do Rei. O refrendo. As Cortes xerais: composición, atribucións e funcionamento. Aspectos básicos do proceso de elaboración e aprobación das leis.3.- O Poder xudicial. Consello xeral do poder xudicial 4.- O Goberno e a Administración. Goberno e Cortes xerais. Designación, duración e responsabilidade do Goberno 5.-A organización territorial do Estado. As comunidades autónomas, sistema de distribución competencial.6.- O Estatuto de Autonomía de Galiza. As institucions da CC. AA.: O Parlamento. O Consello da Xunta. O Presidente. O Valedor do Pobo. O Tribunal de Contas.7.- O acto administrativo: Concepto, clases e elementos. Nulidade e anulidade. A revisión de actos. A revogación de actos. A rectificación de erros materiais ou de feito.8.-A eficacia dos actos administrativos. Executividade. Notificación dos actos. Publicación das disposicións xerais e actos administrativos. Demora eretroactividade da eficacia.9.- Os recursos administrativos: principios xerais. Actos susceptibles de recursos administrativos. Clases de recursos: tramitación, prazos e efectos do silencio.10.- Procedimentos substitutivos dos recursos: conciliación, mediación e arbitraxe. A suspensión da execución do acto recurrido. As reclamacións previas ao exercicio de accións civis e laborais.11.- Procedemento administrativo (I): natureza e fins. Regulamentación legal. Principios xerais de procedimento administrativo. Os interesados no procedimento administrativo. Dereitos dos cidadáns, en particular, acceso ós rexistros e arquivos.12.- Procedimento administrativo (II): Termos e prazos. Iniciación, ordenación e instrucción. Participación dos interesados. Terminación do procedimento: A resolución. Terminación convencional. Outros modos de terminación: desestimento, renuncia e caducidade. O silencio administrativo. 13.- Natureza, extensión e límites da xurisdicción contenciosoadministrativa. Órganos e competencias na orde xurisdiccional contenciosoadministrativa.14. O rexime local. Evolucion. A Carta Europea da autonomía local. A autonomía local: significado, contido e limites.15.- Entidades que integran a administración local. Marco competencial 16.- O Concello. Competencias municipais. Organización municipal, órganos necesarios e complementarios. Constitución, vixencia e finalización do mandato corporativo.17.-O Alcalde: atribucións. O Pleno: composición e atribucións. Os Tenentes de Alcalde e os Concelleiros: competencias e atribucións.18.- Xuntas de Goberno. Comisións informativas e outros órganos colexiados na Administración Local.19.- Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O Rexistro de documentos.20.- A potestade Regulamentaria das Entidades Locais. Órganos titulares. As Ordenanzas e Regulamentos. Elaboración e aprobación das Ordenanzas e Regulamentos. procedemento de elaboración. limites. control da potestade regulamentaria. A publicación das normas locais. Os bandos 21.- Servizos públicos locais. Concepto e forma de xestión.22.- Xestión indirecta dos servicios: concepto, modalidades e réxime.23.- Facendas Locais. Clasificación de ingresos e gastos. Estructura do Orzamento municipal. Procedimento de aprobación e modificación do Orzamento municipal 24.-Ordenanzas fiscais. Recursos de facendas locais.25.- Principais novedades na contratación administrativa coa LCSP. O RDLex 3/2011 de 14 de novembro do texto refundido da LCSP.26. Rexime xurídico dos contratos das administracions públicas. Tipos de contratos. Negocios excluidos. Principios da contratación do sector público.27.- Xeografía e Demografía de Arteixo. Situación, orografía, xeoloxía e hidroloxía. Vexetación, climatoloxía, división por parroquias. Historia de Arteixo. Patrimonio cultural e histórico. Arquitectura relixiosa, popular e civil.28.- Lei 7/2007 de 13 abril, do Novo Estatuto do empregado público. Tipoloxía e organización do persoal público. Dereitos e deberes do persoal público.29.- Situacións administrativas dos empregados públicos. Dereitos economicos e seguridade social. Réxime de incompatibilidades.30.- Prevención de riscos laborais: marco legal e desenvolvemento normativo da prevencion de riscos. Tema 1: Lei 13/2008, de 3 de decembro, de servizos sociais de Galicia: principios xerais e obxecto da lei. Tema 2: O Sistema galego de Servizos sociais: titulares do dereito de acceso aos servizos sociais e dereitos e deberes das persoas usuarias. Tema 3: Estrutura do sistema galego de SS. SS. Tema 4: Catálogo de SS. SS. Equipo profesional e funcións. Tema 5: Decreto 99/2012, de 16 de marzo, polo que se regulan os servizos sociais comunitarios e o seu financiamento: obxecto, natureza e dereitos e deberes das persoas usuarias. Tema 6: O traballo Social: concepto, funcións e áreas de intervención. Principios básicos da profesión Tema 7: Metodoloxía no traballo social. Concepto e fases. Tema 8: Deontoloxía no traballo social: a confidencialidade e o segredo profesional. Tema 9: Técnicas aplicadas ao traballo social: instrumentos de coñecemento, intervención e avaliación. Tema 10: Técnicas instrumentais de recollida de datos aplicadas ao traballo social. Tema 11: Proceso metodolóxico en traballo social: planificación. Tema12: Proceso metodolóxico en traballo social: programación. Tema 13: Proceso metodolóxico en traballo social: execución. Tema 14 Proceso metodolóxico en traballo social: avaliación. Tema 15: O/a traballador/a social como membro dun equipo interdisciplinar. Tema 16: Os soportes informáticos aplicados a o traballo Social: SIUSS Tema 17: Novas tecnoloxías como soportes informáticos aplicados ao traballo social: SOCYAL Tema 18: Plan Concertado I: obxetivos, compromisos e desenvolvemento das prestacións básicas nas corporacións locais. Tema 19: Plan concertado II: fundamentos e obxetivos do programa de información e orientación Tema 20: Plan concertado III: o programa de apoio a unidade de convivencia. A prestación do SAF. Tema 21: Plan concertado IV: O programa de apoio a unidade de convivencia. A intervención sociofamiliar. Tema 22: A planificación e estruturación da organización supramunicipal: o Consorcio As Mariñas. Plan coordinador de SS. SS. do Consorcio das Mariñas. Tema 23: Ordenanza municipal de axudas para a inserción social - emerxencias sociais. A abordaxe das situacións de emerxencia desde a atención primaria municipal: obxeto, ámbito de aplicación, finalidade, persoas beneficiarias e obrigas. Tema 24: Lei 10/2013, do 27 de novembro, de inclusión social de Galicia: definición, persoas beneficiarias, estrutura dos tramos, requisitos xerais de acceso e exencións. Tema 25: Lei 10/2013, do 27 de novembro, de inclusión social de Galicia: tramo persoal e familiar, tramo de inserción, tramo do emprego. Tema 26: Lei 10/2013, do 27 de novembro, de inclusión social de Galicia. Axudas de Inclusión social: Obxeto e natureza, tipoloxía das axudas e compatibilidade, requisitos. Tema 27: Lei 3/2011, do 30 de xuño, de apoio á familia e á convivencia de Galicia. Principios reitores, familias de especial consideración respecto a lei. Tema 28: Lei 3/2011, do 30 de xuño, de apoio á familia e á convivencia de Galicia. Infancia e adolescencia: concepto e dereitos de especial protección. Tema 29: Decreto 42/2000, do 7 de xaneiro, polo que se refunde a normativa vixente en materia de infancia e adolescencia: ámbito de aplicación, principios reitores, atribución de competencias. Tema 30: Lei 4/2001, do 31 de maio, reguladora da mediación familiar: definición, finalidade, e desenvolvemento das actuacións de mediación. Tema 31: Lei 3/2011, do 30 de xuño, de apoio á familia e á convivencia de Galicia. Acollemento familiar na comunidade autónoma. Tema 32: Lei 3/2011, do 30 de xuño, de apoio á familia e á convivencia de Galicia. A adopción como medida de protección de menores. Tema 33: Lei 3/2011, do 30 de xuño, de apoio á familia e á convivencia de Galicia. Actuacións perante situacións de desprotección de menores: risco e desamparo. Tema 34: Decreto 9/2009, do 15 de xaneiro, polo que se regulan os puntos de encontro familiar en Galicia. Tema 35: Os malos tratos á infancia: intervención en caso de maltrato infantil. Tema 36: Protocolo de intervención dos equipos técnicos do menor en Galicia: procedemento xeral do equipo de urxencias e primeira valoración. Tema 37: Real Decreto Lexislativo 1/1994, de 20 de xuño, polo que se aproba o Texto Refundido da Lei Xeral da Seguridade Social polo que se establecen as pensións de xubilación, incapacidade permanente e falecemento. Tema 38: O dereito a asistencia sanitaria: asegurados, beneficiarios e situacións protexidas. Tema 39: Prestacións non Contributivas de xubilación da seguridade social, especial referencia ao contido do Real Decreto 357/1991, do 15 de marzo Tema 40: Lei 9/2005, de 6 de xuño, para compatibilizar as pensións do Seguro Obrigatorio de Vellez e Invalidez coas pensións de viuvedade do sistema da Seguridade Social. Tema 41: Lei 39/2006, de 14 de decembro, de promoción da autonomía persoal e atención as persoas en situación de dependencia: definicións e valoracións. Titulares de dereitos e prestacións. Tema 42: Lei 39/2006, de 14 de decembro, de promoción da autonomía persoal e atención as persoas en situación de dependencia: A atención as persoas en situación de dependencia no estado español: recoñecemento de dereito e catálogo de servizos. Tema 43: Ordenanza reguladora do Servizo de axuda a domicilio no fogar. Tema 44: Orde do 29 de decembro de 2000 pola que se regula o procedemento para o recoñecemento, declaración e cualificación do grao de minusvalidez. Tema 45: Prestacións non Contributivas de invalidez da seguridade social Tema 46: Rede de centros e proceso de asistencial en drogodependencias na Comunidade Autónoma Galega. Tema 47: Estratexias de intervención con poboación xitana, en risco de exclusión: modelo municipal. Tema 48: Decreto 182/2004, do 22 de Xullo, polo que se regulan os Centros de información ás Mulleres e se establecen os requisitos para o seu funcionamento: definición, principios reitores e funcións dos CIM na rede asistencial galega. Requisitos para o seu funcionamento. Tema 49: Lei 11/2007, do 27 de xullo, galega para a prevención e o tratamento integral da violencia de xénero. Definición de violencia, tipoloxía, principios xerais. Acreditación da situación de violencia de xénero. Tema 50: Intervención social con mulleres vítimas de violencia de xénero. Indicadores para a detección dos malos tratos. Tema 51: Actuación dos/as profesionais nos servizos sociais para a atención das mulleres que sofren violencia de xénero. O papel do traballador/a social na atención á muller vítima no ámbito municipal. Tema 52: II Plan de Igualdade de Oportunidades do Concello de Arteixo. Tema 53: Orden de protección das vítimas de violencia doméstica: definición e medidas cautelares. Fases da orde de protección. Tema 54: Lei Orgánica 1/2004, de 28 de decembro, de Medidas de protección integral contra a Violencia de Xénero: Dereitos das mulleres vítimas de violencia de xénero. Tema 55: Lei 11/2007, do 27 de xullo, galega para a prevención e tratamento integral da violencia de xénero. Sistema de protección e asistencia integral especializada fronte á violencia de xénero en Galicia. Tema 56: Medidas de carácter económico na atención ás mulleres vítimas de violencia de xénero. Tema 57: Servizo telefónico de atención e protección para vítimas de violencia de xénero: descrición, obxetivos e requisitos de acceso. Incorporación e baixa do servizo. Tema 58: Prevención e tratamento integral da violencia de xénero en Galicia: Atención xurídica e psicolóxica. Tema 59: Atención psicolóxica para homes con problemas de control e violencia no ámbito familiar en Galicia. Tema 60: Estratexias de intervención coa poboación migrante, en risco de exclusión: modelo municipal. Arteixo, 6 de marzo de 2014 ALCALDE-PRESIDENTE Por delegación, Decreto 989/2011 Asdo.: José María Sánchez Novo CONCELLEIRO DE PERSOAL E RR. HH.